als_Latn dik_Latn sag_Latn
Si duhet të ushqehemi, këshilla nga mjekëtKryesore, Shëndet & estetikë, slide Sunday, February 22nd, 2015
Intoleranca ushqimore është një reagim kronik i organizmit ndaj ushqimeve që konsumohen më shpesh (të tilla si gruri, qumështi, domatet, vaji, mishi, kafja etj.). Simptomat nuk shfaqen menjëherë pas marrjes së ushqimit, si në rastin e alergjive. Ato mund të shfaqen pas 2-3 ditë ose më shumë pas konsumimit të një ushqimi të caktuar. Nga ushqimet që përdoren shpesh, mund të shfaqet reagimi i vazhdueshëm i organizmit ndaj tyre. Reagimet mund të paraqiten në formë “të maskuar”, kjo do të thotë që në qoftë se një person, i cili konsumon në ditë një ushqim që nuk mund ta tolerojë, ai kurrë nuk mund të dyshojë që ushqimi është shkaku i problemeve të tij. Simptomat dhe ndryshimet mund të shfaqen tek çdo organ ose sistem, duke përfshirë funksionet e tyre. Simptomat nuk janë në përpjesëtim me sasinë e ushqimit. Edhe sasi të vogla të ushqimit mund të shkaktojnë intolerancë ushqimore.
Patologji të lidhura me intolerancën ushqimore
Literatura e mjekësisë së nutricionit referon për patologji të shumta të lidhura me intolerancën ushqimore.
Patologjitë më të zakonshme me shkak intolerancën ushqimore janë:
-Probleme të aparatit tretës (meteorizëm, mostretje, ulcera duodenale, kolit ulceroz, diarre, sëmundja Crohn, sindromi i zorrës së irrituar, gastrit etj.)
-Sëmundjet e lëkurës (ekzema, psoriaza, akne kryesisht në fytyrë, dermatit etj.)
-Çrregullime metabolike (diabeti, kolesterol i lartë, amenorrhea, dismenorrhea etj.)
-Sëmundje alergjike (riniti alergjik, bronkit, astma bronkiale etj)
-Dhimbje koke (migrenë, neuralgji)
-Kriza neurovegjetative, sëmundje mendore, epilepsi, disa forma të skizofrenisë.
-Arthritis, arthrosis, myalgji
-Hipertension, sëmundje të zemrës, takikardi, spazma e gjymtyrëve të poshtme.
-Insuficiencë renale, cistit kronik, urinim i pavullnetshëm, infeksione vagjinale, sterilitet
-Hypo dhe hyperthyroidism
-Lodhje kronike, lëvizje të humorit, kriza paniku, stres të vazhdueshëm.
Obeziteti dhe intoleranca ushqimore
Shumë shpesh ne i nënshtrohemi një diete hipokalorike, por në të shumtën e rasteve pa rezultat, nuk biem në peshë. Një faktor që duhet fajësuar është intoleranca ushqimore. Ushqime të tilla si sallata, peshku, karota, pula etj., janë konsideruar si “të lehta” dhe ato janë zakonisht pjesë kryesore e dietave të ndryshme. Megjithatë, në qoftë se ne nuk mund të tolerojmë këto ushqime, ato nuk metabolizohen në mënyrë korrekte dhe kështu “bllokojnë” organizmin tonë. Testi i Intolerancës ushqimore tregon ato ushqime që duhen shmangur për një periudhë të caktuar kohe (zakonisht 2-3 muaj) dhe rezultatet (humbje peshe) janë spektakolare, madje edhe në javët e para! Pse kemi rezultate të tilla spektakolare edhe në obezitet? Shumë persona obezë kane patur rënie të konsiderueshme në peshë falë testit të intolerancës ushqimore (Citotoksik test). Ata kanë humbur peshë, ndërsa kanë konsumuar vakte normale.
Në mjekësi nuk ka magji
Çdo person ka nevojë për një kalorazh të caktuar në ditë, për balancimin e nevojave tij energjetike (pa humbur ose pa marrë peshë). Për shembull, një njeri me metabolizmin normal dhe një punë të përditshme (të tilla si punë zyre) ka nevojë për rreth 3000 kcal në ditë. Por, nëse ky njeri ka intolerancë ndaj disa ushqime, sa herë që ai do të konsumojnë këto ushqime, trupi i tij do të reagojë, pasi ato janë toksike për të. Mbrojtja më e thjeshtë e trupit në raste të tilla është që të ngadalësojë metabolizmin, duke u përpjekur në këtë mënyrë të ngadalësoje hyrjen e këtyre elementeve toksike në gjak. Atëherë, ky njeri me metabolizim të ngadaltë ka nevojë për më pak kalori në ditë. Mos harroni këshilla “klasike” e dietologut është sugjerimi me dieta rreth 2000 kcal/ditë, në mënyrë për të mbajtur peshë stabile dhe dieta me 1000-1500 kcal/ditë në qoftë se dëshirojmë të humbim peshë. Është tepër e njohur thënia se 2000 kcal/ditë, janë të mjaftueshme për një njeri me aktivitet normal. Por atëherë, literatura mjekësore, për dekada me radhë e deri më sot, që përdoret në universitete, sugjeron që një njeri normal ka nevojë për rreth 3000 kcal/ditë fajëson “ndryshimin e stilit të jetës”, dhe “efort fizik minimal” etj. Por, nuk është kështu. Gjërat janë më të thjeshta. Le të shohim se çfarë ndodh kur një njeri që i nënshtrohet një regjimi ushqimor dhe aktiviteti fizik normal bën testin e intolerancës ushqimore. Në bazë të rezultateve të testit dhe veçanërisht një diete të personalizuar dhe programi ushqimor, ky njeri heq nga dieta e tij ushqimore ato ushqime që i shkaktojnë intolerancë ushqimore. Metabolizmi i tij do të kthehet në normalitet përsëri. Trupit të tij përsëri do t’i duhen 3000 kcal/ditë. Por tani, me metabolizmin e tij të ri, ai kthehet në normalitet, dhe ka nevojë për 3000 kcal/ditë, që nënkupton se dita ushqimore me 2000 kcal/ditë, rezulton tashmë hipokalorike për metabolizmin e tij të ri (pa ushqimet që i shkaktojnë intolerancë). Në të njëjtën kohë, me metabolizmin e tij të ri, ai kthehet në normalitet. Ky person është më energjik, ecën më shumë, luan me fëmijët e tij më shumë. Ai gjithashtu rrit nivelin e tij të efortit fizik, kështu që ai shpenzon edhe më shumë kalori. Pra, kjo është ajo që ndodh pas testit të intolerancës ushqimore. Nuk ka asgjë të jashtëzakonshme, askush nuk synon për një recetë magjike për humbjen e peshës, thjesht hani më pak dhe ushqimet që sigurojnë një metabolizëm normal duke hequr ato që shkaktojnë intolerancë, pra ngadalësim të metabolizmit. Dr. Albana Daka.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn